पहले दिन ₹50 करोड़ के कलेक्शन का अनुमान; ₹15-18 करोड़ हिंदी वर्जन में कमा सकती है
आदिपुरुष की एडवांस बुकिंग रविवार से ही शुरू हो चुकी है। तीन दिनों में सिर्फ PVR से एक लाख टिकटों की बिक्री हुई है। इसका 25% हिस्सा साउथ के राज्यों से है। ट्रेड एक्सपर्ट्स का कहना है कि फिल्म पहले दिन सभी भाषाओं को मिलाकर
आदिपुरुष की एडवांस बुकिंग रविवार से ही शुरू हो चुकी है। तीन दिनों में सिर्फ PVR से एक लाख टिकटों की बिक्री हुई है। इसका 25% हिस्सा साउथ के राज्यों से है। ट्रेड एक्सपर्ट्स का कहना है कि फिल्म पहले दिन सभी भाषाओं को मिलाकर 50 करोड़ रुपए का बिजनेस कर सकती है।
हिंदी वर्जन में फिल्म 15 से 18 करोड़ का कलेक्शन कर सकती है। फिल्म समीक्षकों का मानना है कि रामायण पर बेस्ड होने की वजह से फिल्म को दर्शकों का काफी अच्छा रिस्पॉन्स मिलेगा। रामायण एक ऐसी स्टोरी है जिसे दर्शक कभी भी देखना पसंद करेंगे। आदिपुरुष में रामायण को नए तरीके से पेश करने की कोशिश की गई है।
प्रभास या कृति नहीं..रामायण की वजह से देखूंगा फिल्म- तरण
तरण आदर्श ने इंडियन एक्सप्रेस से बात करते हुए कहा- रामायण की कहानी से मुझे लगाव है, इसी वजह से मैं ये फिल्म देखने जाऊंगा। मैं बचपन में अपने परिवार के साथ बैठ कर रामायण देखा करता था।
मेरी तरह कई लोग होंगे जो रामायण से लगाव होने की वजह से ये फिल्म देखेंगे। मैं ये फिल्म प्रभास, कृति सेनन या सैफ अली खान की वजह से नहीं देखूंगा। मेरे लिए रामायण एक इमोशन की तरह है। बाकी सारी चीजें सेकेंडरी हैं।
एडवांस बुकिंग के मामले में पठान के आस-पास नहीं आदिपुरुष
ऐसी खबरें आ रही हैं कि एडवांस बुकिंग के मामले में आदिपुरुष ने पठान को पीछे कर दिया है। हालांकि तरण ने इस सभी बातों को खारिज किया है। उन्होंने कहा कि फिल्म की एडवांस बुकिंग अच्छी है लेकिन पठान से अभी कोसों दूर है। बता दें कि पठान के 3 लाख से ज्यादा एडवांस टिकट बिके थे।
2000 रुपए तक बिक रहे फिल्म के टिकट
टाइम्स नाउ की रिपोर्ट के मुताबिक, दिल्ली और मुंबई में फिल्म के टिकट 2000 रुपए तक बिक रहे हैं। इसके अलावा नोएडा में 1650 रुपए तक टिकटों का रेट है। बेंगलुरु और कोलकाता में भी लगभग इतने के ही टिकट बिक रहे हैं। चेन्नई और हैदराबाद में इन जगहों की अपेक्षा रेट कम रखे गए हैं। 
प्रभास की पिछली फिल्में फ्लॉप, आदिपुरुष पर निगाहें
फिल्म प्रोड्यूसर और ट्रेड एनालिस्ट गिरीश जौहर ने कहा- इसमें कोई शक नहीं है कि प्रभास की फैन फॉलोइंग काफी ज्यादा है। लेकिन उनकी पिछली कुछ फिल्मों का प्रदर्शन अच्छा नहीं रहा है। 2022 में रिलीज हुई उनकी फिल्म 'राधे श्याम' डिजास्टर साबित हुई थी।
2019 में आई उनकी फिल्म साहो भी कुछ खास कमाल नहीं दिखा सकी थी। 350 करोड़ रुपए में बनी इस फिल्म का कलेक्शन सिर्फ 142.95 करोड़ था। इसलिए प्रभास के लिए ये बहुत अहम हो जाता है कि आदिपुरुष टिकट खिड़की पर अच्छा प्रदर्शन करे।
मैं ये नहीं कहता हूं कि उनकी सारी फिल्में बाहुबली की तरह कमाई करें। ऐसा हो भी नहीं सकता, लेकिन अगर कोई फिल्म 500 करोड़ में बनी है तो उसे उस तरीके से परफॉर्म भी करना चाहिए।
480 करोड़ रुपए फिल्म ने रिलीज के पहले कमाए
आदिपुरुष ने अपनी लगभग लागत निकाल ली है। ट्रेड एनालिस्ट रमेश बाला के मुताबिक, मेकर्स ने 270 करोड़ रुपए डिस्ट्रीब्यूशन राइट्स से कमा लिए हैं। वहीं 210 करोड़ रुपए सेटेलाइट राइट्स से निकाले हैं। अब देखना दिलचस्प होगा कि फिल्म बॉक्स ऑफिस से कितने पैसे निकालती है।